**Príloha č.3 KZ**

**Dodatok č. 3**

**ku Kolektívnej zmluve na rok 2022-2026**

Zmluvné strany sa dohodli prijať dodatok č.4 ku kolektívnej zmluve uzavretej na rok 2021-2026 na základe vyplývajúcich zmien

Zmluvné strany:

Základná organizácia OZ PŠaV Pri MŠ SNP, Sever 924 01 GALANTA,

IČO: 42156751

(ďalej „základná organizácia “)

a

Materská škola- Sídlisko SNP 999/29, 924 01 Galanta IČO: 42156751

Zastúpená: PaedDr. Oľgou Slušňákovou – riaditeľkou školy

**I.**

sa dohodli, **že Kolektívna zmluva uzavretá na rok 2021-2026 sa dopĺňa a upravuje nasledovne:**

1. V článku 3 odst.2 sa mení znenie pôvodného textu na*: „Táto KZ je platná dňom jej podpisu zmluvnými stranami. KZ nadobudne účinnosť dňom nasledujúcim po dni jej zverejnenia v registri zmlúv. Zamestnávateľ sa zaväzuje KZ zverejniť bezodkladne po podpísaní oboma zmluvným i stranami, a o dátume zverejnenia informovať odborovú organizáciu. Platnosť KZ končí* ***dňom 31. decembra 2026****, pokiaľ doba účinnosti niektorých záväzkov nie je v nej dojednaná osobitne.“*
2. V článku 6 Oboznámenie zamestnancov s kolektívnou zmluvou sa za ods. č.2 vkladajú ods. 3 a 4 v takomto znení:
3. *Zmluvné strany sa dohodli, že odborová organizácia, si uplatní právo[[1]](#footnote-1) na primerané oslovenie zamestnanca za účelom ponúknutia mu členstva v odborovej organizácii priamym, osobným oslovením zamestnanca predsedom odborovej organizácie. Pričom sa predseda odborovej organizácie zaväzuje osloviť zamestnanca bez akéhokoľvek nátlaku.*
4. *Zmluvné strany sa dohodli, že odborová organizácia, si uplatní právo[[2]](#footnote-2) na primerané informovanie zamestnancov o jej činnosti zverejňovaním oznamov o svojej činnosti na verejne prístupnom mieste pre všetkých zamestnancov. Toto miesto bolo dohodnuté ako nástenka na spojovacej chodbe.*

1. V článku 9 odchodné a odstupné sa vypúšťa ods. č. 8 v plnom znení*: „Zamestnanec má pri skončení pracovného pomeru u zamestnávateľa právo na vydanie potvrdenia o zápočte odpracovaných rokov u neho a na potvrdenie o priemernom zárobku dosiahnutom u neho.“*
2. V článku 11 pracovný čas zamestnancov sa vypúšťa časť vety z ods. 5: *„u zamestnanca, ktorý má pracovný čas rozvrhnutý tak, že pravidelne vykonáva prácu striedavo v oboch zmenách v dvojzmennej prevádzke sa ustanovuje pracovný čas 36 a ¼ hodiny týždenne; u zamestnanca, ktorý má pracovný čas rozvrhnutý tak, že pravidelne vykonáva prácu striedavo vo všetkých zmenách v trojzmennej alebo v nepretržitej prevádzke sa ustanovuje pracovný čas 35 hodín týždenne.“*
3. V  článku 12 dovolenka sa doterajší text ods.6 *„Zamestnávateľ poskytne v druhom polroku 2022 zamestnancovi na jeho žiadosť podľa § 141 ods. 3 písm. c) Zákonníka práce jeden deň pracovného voľna; za čas pracovného voľna patrí zamestnancovi náhrada funkčného platu* sa vypúšťa.
4. V článku 23 starostlivosť o kvalifikáciu sa v ods. 1 vypúšťa text § 3 ods. ods. 1 písm. c) ~~3 a 5 OVZ~~  a dopĺňa sa za ods. 5, ods.6, 7, 8 a 9 v nasledovnom znení:
5. *Zamestnávateľ sa stará o prehlbovanie kvalifikácie[[3]](#footnote-3) zamestnancov alebo o jej zvyšovanie. Zamestnávateľ prerokuje so zástupcami zamestnancov opatrenia zamerané na starostlivosť o kvalifikáciu nepedagogických zamestnancov jej prehlbovanie a zvyšovanie v termíne prerokovania  plánu[[4]](#footnote-4) profesijného rozvoja pedagogických zamestnancov.*
6. *Zamestnancovi, ktorý vstupuje do pracovného pomeru bez kvalifikácie, zabezpečuje zamestnávateľ získanie kvalifikácie zaškolením alebo zaučením. Po skončení zaškolenia alebo zaučenia vydá o tom zamestnávateľ zamestnancovi potvrdenie.*
7. *Zamestnávateľ sa zaväzuje rekvalifikovať zamestnanca, ktorý prechádza na nové pracovisko alebo na nový druh práce, alebo na spôsob práce, ak je to nevyhnutné najmä pri zmenách v organizácii práce alebo pri iných racionalizačných opatreniach.*
8. *Zamestnávateľ je oprávnený[[5]](#footnote-5) uložiť zamestnancovi zúčastniť sa na ďalšom vzdelávaní s cieľom prehĺbiť si kvalifikáciu. Účasť na vzdelávaní je výkonom práce, za ktorý patrí zamestnancovi plat.*

V Galante dňa 28.02.2023

-------------------------------- -----------------------------

základná organizácia OZ zamestnávateľ

1. *§ 230b ods. 1 Zákonníka práce*  [↑](#footnote-ref-1)
2. *§ 230b ods. 1 Zákonníka práce* [↑](#footnote-ref-2)
3. *§ 153 Zákonníka práce*  [↑](#footnote-ref-3)
4. *§ 40 ods. 4 zákona č. 138/2019 Z. z.*  [↑](#footnote-ref-4)
5. *§ 154 ods. 3 Zákonníka práce* [↑](#footnote-ref-5)